CELEX: 62013CN0641
Language: et
Date: 2013-12-04 00:00:00
Title: Kohtuasi C-641/13 P: Hispaania Kuningriigi 4. detsembril 2013 esitatud apellatsioonkaebus Üldkohtu (esimene koda) 16. septembri 2013 . aasta otsuse peale kohtuasjas T-2/07: Hispaania versus komisjon

1.2.2014   
            
            
               ET
            
            
               Euroopa Liidu Teataja
            
            
               C 31/6
            
         Hispaania Kuningriigi 4. detsembril 2013 esitatud apellatsioonkaebus Üldkohtu (esimene koda) 16. septembri 2013. aasta otsuse peale kohtuasjas T-2/07: Hispaania versus komisjon
   (Kohtuasi C-641/13 P)
   2014/C 31/10
   Kohtumenetluse keel: hispaania
   
      Pooled
   
   
      Apellant: Hispaania Kuningriik (esindaja: A. Rubio González)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Rahuldada käesolev apellatsioonkaebus ja tühistada osaliselt Üldkohtu 16. septembri 2013. aasta otsus kohtuasjas T-2/07: Hispaania Kuningriik vs. Euroopa Komisjon;
            
         
               —
            
            
               tühistada eespool viidatud viisil osaliselt komisjoni 20. oktoobri 2006. aasta otsus C(2006) 5102, millega vähendati Júcari (Hispaania) vesikonna puhastamiseks projektidele numbri all 2001.ES.16.C.PR.050 ühtekuuluvusfondi poolt antud rahalist abi, niivõrd kui selles on leitud, et kogemuse kui hankelepingu sõlmimise kriteeriumi arvessevõtmine kujutab endast eeskirjade eiramist;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   
      
         Õigusnormi rikuti sellega, et kogemuse kui hankelepingu sõlmimise kriteeriumi arvessevõtmist on peetud direktiivi 93/37
      
       (1)
      
         artikliga 30 vastuolus olevaks.
       See säte ei keela hankelepingu sõlmimisel kasutada kriteeriume, mis on seotud pakkuja kogemusega. Vastupidi, pakkuja kogemust võib arvesse võtta, kui selle kriteeriumiga ei hinnata pakkuja suutlikkust, see erineb maksevõime nõudest ja selle abil soovitakse hinnata majanduslikult kõige soodsamat pakkumist osas, milles see on seotud lepingu eseme ja lepingu täitmise kvaliteediga.
   
      (1)  Nõukogu 14. juuni 1993. aasta direktiiv 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163).